section_heading: Grof i vojvoda
paragraph_text: Rođen je u obitelji savojskog grofa Amadea VII. i grofice Bonne od Berryja. Naslijedio je oca nakon njegove iznenadne smrti 1391. godino, no kako je bio maloljetni dječak, vlast je preuzelo regentsko vijeće. Godine 1393. oženio se Marijom Burgundskom, kćerkom burgundskog vojvode Filipa I. Proširio je teritorije savojske dinastije na Pijemont. Godine 1416. kralj Žigmund Luksemburški (od 1433. car Svetog Rimskog Carstva) uzdigao je Amedea na čast vojvode, koju je on kasnije prepustio svome sinu Luju.